11. ฐานะการเงินและผลการดำเนินงาน

ก. สรุปรายงานการสอบบัญชี

ผู้สอบบัญชี : สำนักงานไพร้ซวอเตอร์เฮาส์คูเปอร์ส เอบีเอเอส โดย

  นางญฐพร พันธุ์อุดม ผู้สอบบัญชีรับอนุญาตเลขทะเบียน 3430

สรุปรายงานการสอบบัญชี

จากรายงานการตรวจสอบของผู้สอบบัญชี สำหรับปี สิ้นสุดวันที่ 31 ธันวาคม 2552
ได้รายงานอย่างไม่มีเงื่อนไขว่า งบการเงินของบริษัทและบริษัทย่อยแสดงฐานะทางการเงิน ณ วันที่
31 ธันวาคม 2552 ผลการดำเนินงาน และกระแสเงินสด
สำหรับปีสิ้นสุดวันเดียวกันของบริษัทโดยถูกต้องตามที่ควรในสาระสำคัญตามหลักการบัญชีที่รับรองทั่วไป

ข. สรุปงบการเงินรวม

สรุปฐานะการเงินและผลการดำเนินงานของบริษัทและบริษัทย่อย ในระยะเวลา 3 ปี ที่ผ่านมา

งบการเงินรวมของบริษัทและบริษัทย่อย เปรียบเทียบระหว่างปี 2550 – 2552 (ตามเอกสารแนบ
3)

11.1 ภาพรวมผลการดำเนินงาน

ปี 2551 มีปัจจัยที่เกิดจากผลกระทบของการชะลอตัวด้านเศรษฐกิจในประเทศ ราคาน้ำมันที่เพิ่มขึ้น
จนกระทั่งไตรมาสที่ 3 เกิดภาวะเศรษฐกิจโลกชะลอตัวลง จากปัญหาทางการเงินของสหรัฐอเมริกา
ที่ส่งผลกระทบไปทั้งยุโรป และเอเชีย นอกจากนี้มีปัจจัยที่มีผลกระทบรุนแรงต่อธุรกิจโรงแรม
และการท่องเที่ยวได้แก่ สถานการณ์ทางการเมืองภายในประเทศที่เริ่มก่อตัวในไตรมาสที่ 2
และรุนแรงขึ้นเรื่อยๆ โดยเฉพาะเหตุการณ์ปิดสนามบินภูเก็ตในปลายเดือนสิงหาคม
จนกระทั่งการปิดสนามบินสุวรรณภูมิและดอนเมือง ในเดือนพฤศจิกายน
ซึ่งเป็นช่วงฤดูการท่องเที่ยวที่จะมีนักท่องเที่ยวเดินทางเข้ามาเที่ยวในประเทศไทยจำนวนมาก
เหตุการณ์ดังกล่าวส่งผลกระทบกับรายได้ของธุรกิจโรงแรมและโรงแรมที่รับบริหารภายในประเทศ
แต่เนื่องจากบริษัทมีโรงแรมที่เป็นเจ้าของในประเทศฟิลิปปินส์ ได้แก่โรงแรมดุสิตธานี มะนิลา
ซึ่งได้ทำการปรับปรุงแล้วเสร็จในปลายปี 2550 ทำให้ปี 2551 โรงแรมดังกล่าวมีรายได้เพิ่มขึ้น
168 ล้านบาท นอกจากนี้ยังมีรายได้จากอาคารพาณิชย์ที่ปรับปรุงแล้วเสร็จ
และได้มีการปรับอัตราค่าเช่าใหม่ทำให้มีรายได้เพิ่มขึ้นจำนวน 23 ล้านบาท
นอกจากนี้โรงเรียนสอนการประกอบอาหารเลอ กอร์ดอง เบลอ ดุสิต
ได้เปิดดำเนินการในช่วงเดือนสิงหาคม 2550 ทำให้ปี 2551 มีรายได้เพิ่มขึ้น 29 ล้านบาท
ดังนั้นรายได้รวมจากการดำเนินงานปี 2551 มีจำนวน 3,484.68 ล้านบาท เพิ่มขึ้นจากปี 2550
จำนวน 174.19 ล้านบาท เมื่อรวมกำไรจากการขายที่ดินก่อนหักภาษีเงินได้จำนวน 243.09
ล้านบาท ทำให้มีรายได้รวมจำนวน 3,727.77 ล้านบาท คิดเป็นร้อยละ 5
สำหรับค่าใช้จ่ายในการขายและการบริหารเพิ่มขึ้นจำนวน 104.87 ล้านบาท ได้แก่
ค่าใช้จ่ายในการโฆษณาประชาสัมพันธ์เครื่องหมายการค้าใหม่
ค่าใช้จ่ายในการปรับปรุงและพัฒนาระบบการจองห้องพักส่วนกลาง การลงทุนพัฒนา
และการว่าจ้างบุคลากรเพื่อรองรับการขยายงาน และค่าเสื่อมราคาเพิ่มขึ้นจำนวน 82.16 ล้านบาท
จากการปรับปรุงตกแต่งโรงแรมในกลุ่มดุสิต กลุ่มรอยัล ปริ๊นเซส
แล้วเสร็จได้เริ่มทะยอยตัดค่าเสื่อมราคา หากไม่รวมกำไรจากการขายที่ดินหลังภาษีเงินได้จำนวน
170.16 ล้านบาท บริษัทมีกำไรสุทธิรวมจำนวน 57.24
ล้านบาทหักปันส่วนกำไรสุทธิส่วนที่เป็นของผู้ถือหุ้นส่วนน้อยจำนวน 10.77 ล้านบาท
เหลือกำไรสุทธิส่วนที่เป็นของบริษัทจำนวน 46.47 ล้านบาท ทำให้ปี 2551 มีกำไรสุทธิ ลดลงจากปี
2550 จำนวน 75.47 ล้านบาท ซึ่งคิดเป็นอัตรากำไรสุทธิลดลงจากปี 2550 ร้อยละ 62

ในปี 2552 บริษัทมีรายได้รวมจำนวน 3,050.63 ล้านบาท เปรียบเทียบกับปี 2551
หากไม่รวมกำไรจากการขายที่ดินก่อนภาษีเงินได้จำนวน 243.09 ล้านบาท
มีรายได้รวมลดลงจำนวน 434.05 ล้านบาท
ส่วนใหญ่มาจากรายได้จากการขายและการให้บริการลดลงจำนวน 419.74 ล้านบาท
และรับรู้ผลขาดทุนจากการด้อยค่าของที่ดิน อาคาร และอุปกรณ์จำนวน 61.60 ล้านบาท
เป็นค่าใช้จ่ายตามมาตรฐานบัญชีฉบับที่ 36 (ปรับปรุง 2550) เรื่องการด้อยค่าของสินทรัพย์
หากไม่รวมผลขาดทุนจากการด้อยค่าดังกล่าว บริษัทจะมีผลขาดทุนสุทธิจำนวน 52.98 ล้านบาท
หักปันส่วนขาดทุนสุทธิส่วนที่เป็นของผู้ถือหุ้นส่วนน้อยจำนวน 6.62 ล้านบาท
เหลือขาดทุนสุทธิส่วนที่เป็นของบริษัทจำนวน 46.37 ล้านบาท
ผลขาดทุนจากการด้อยค่าจำนวนดังกล่าว
เกิดจากการประเมินมูลค่าตามวิธีกระแสเงินสดส่วนลดของโรงแรมภายใต้บริษัทและบริษัทย่อยทั้งหมด
8 แห่ง ปรากฏว่ามีเพียง 2 แห่ง คือโรงแรมดุสิตดีทู เชียงใหม่ และโรงแรมดุสิตปริ๊นเซส โคราช
ที่มีมูลค่าประเมินน้อยกว่ามูลค่าตามบัญชี จำนวน 57.44 ล้านบาท และ 4.16 ล้านบาท ตามลำดับ
โรงแรมทั้ง 2 แห่งมีการด้อยค่าเนื่องจากตั้งอยู่ในเมืองที่มีการแข่งขันสูงทำให้ราคาห้องพักต่ำ
ประกอบกับสภาวะการท่องเที่ยวที่ถดถอยลง
โดยเฉพาะที่จังหวัดเชียงใหม่ที่มีจำนวนห้องพักเพิ่มขึ้นสูงในช่วง 2-3 ปี
ในขณะที่จำนวนนักท่องเที่ยวลดลงอย่างต่อเนื่อง

ในปัจจุบัน บริษัทและบริษัทย่อยดำเนินธุรกิจกิจการโรงแรม และการรับบริหารโรงแรม
ซึ่งบริษัทและบริษัทย่อยเป็นเจ้าของทั้งในประเทศและต่างประเทศทั้งสิ้น 9
แห่งและรับจ้างบริหารโรงแรมภายใต้เครื่องหมายการค้า ดุสิตธานี ดุสิตดีทู และดุสิตปริ๊นเซส
รวมทั้งสิ้น 8 แห่ง นอกเหนือจากธุรกิจโรงแรมและการรับบริหารโรงแรม
ซึ่งถือเป็นธุรกิจหลักดังกล่าว
บริษัทและบริษัทย่อยได้พัฒนาธุรกิจอื่นเพื่อเพิ่มแหล่งรายได้และ/หรือสนับสนุนธุรกิจโรงแรมอย่างต่อเนื่อง
ได้แก่

1.  ธุรกิจสถานบริการเพื่อสุขภาพ (สปา) โดย บริษัทย่อยมีสถานบริการเพื่อสุขภาพ 5 แห่ง
    ได้แก่ที่โรงแรมดุสิตธานี กรุงเทพ โรงแรมดุสิตธานี พัทยา โรงแรมดุสิตธานี หัวหิน
    โรงแรมดุสิตดีทู เชียงใหม่ และโรงแรมดุสิตธานี มะนิลา ซึ่งได้รับรางวัลจากหลายสถาบัน
    เพื่อเป็นการรับรองคุณภาพระดับชั้นนำ

2.  ธุรกิจอาคารพาณิชย์ให้เช่า
    ซึ่งบริษัทได้ทำการปรับปรุงและตกแต่งอาคารดังกล่าวเพื่อเพิ่มอัตราค่าเช่า
    รวมไปถึงการวางผังใหม่ให้แต่ละห้องมีพื้นที่ให้เช่ามากขึ้น

3.  ธุรกิจด้านการศึกษา ประกอบด้วย

  3.1. วิทยาลัยดุสิตธานีมีโครงการเปิดสอนในระดับปริญญาโท
  รวมถึงการนำหลักสูตรด้านอาหารของ Le Cordon Bleu จาก Le Cordon Bleu Helvetia
  Sarl
  ซึ่งเป็นผู้ดำเนินกิจการด้านโรงเรียนสอนศิลปการประกอบอาหารสไตล์ฝรั่งเศสที่มีชื่อเสียงระดับนานาชาติมาใช้ร่วมกับหลักสูตรของวิทยาลัยดุสิตธานี

2.  การฝึกอบรมและพัฒนาบุคลากร
    บริษัทเปิดหลักสูตรอบรมให้แก่พนักงานในบริษัทและบริษัทในเครือ รวมถึงบุคคลทั่วไป

3.  โรงเรียนสอนประกอบอาหาร เลอ กอร์ดอง เบลอ ดุสิต
    ซึ่งเป็นกิจการร่วมค้าระหว่างบริษัทกับ Le Cordon Bleu Helvetia Sarl
    ได้เปิดสอนอย่างเป็นทางการเดือน สิงหาคม 2550 โดยมีนักเรียนในช่วงแรกประมาณ 75-90
    คนต่อภาคการศึกษา ในปี 2551 มี นักเรียนประมาณ 125-130 คนต่อภาคการศึกษา และในปี
    2552 มีนักเรียนประมาณ 124-191 คนต่อภาคการศึกษา

4.  บริหารด้านการศึกษา เพื่อรองรับการขยายตัวของโรงแรมกลุ่มดุสิตธานี
    และอุตสาหกรรมโรงแรมและการบริการทั่วโลก บริษัทได้ร่วมมือกับมหาวิทยาลัย Lyceum of
    the Philippines University (“LPU”) เปิดการเรียนการสอนหลักสูตรปริญญาตรี 3
    หลักสูตร ได้แก่ การบริหารโรงแรม ศิลปะการประกอบอาหารและการจัดการภัตตาคาร
    และการจัดการการท่องเที่ยว รวมทั้งหลักสูตรระยะสั้น เช่น การประกอบอาหาร
    การบริหารส่วนหน้า การบริหารงานแม่บ้าน และการจัดการเครื่องดื่ม เป็นต้น
    โดยหลักสูตรทั้งหมดได้เปิดสอนที่มหาวิทยาลัย LPU ทั้ง 4 วิทยาเขต ได้แก่ มะนิลา บาทังกาส์
    ลากูน่า และคาวิเต้ โดยบริษัทจะได้รับค่าตอบแทนร้อยละ 5 ประกอบด้วย

    -   ค่าลิขสิทธิ์ในการใช้เครื่องหมายการค้า Know-How และหลักสูตร ร้อยละ 3 ของรายได้

    -   ค่าที่ปรึกษา ร้อยละ 2 ของรายได้

11.2 การวิเคราะห์ฐานะการเงินและผลการดำเนินงาน

11.2.1 การวิเคราะห์ผลการดำเนินงาน

รายได้

บริษัทและบริษัทย่อยมีรายได้จากการประกอบกิจการโรงแรม
และการให้บริการรับจ้างบริหารโรงแรมซึ่งเป็นรายได้หลัก และมีรายได้อื่นๆ เช่น ดอกเบี้ยรับ
เงินปันผลรับ กำไรจาการขายที่ดิน อาคาร อุปกรณ์ รายได้อื่นๆ เช่น ค่าเช่าร้านค้าในโรงแรม
ค่าสิ่งพิมพ์โฆษณา ค่าบริการการตลาดที่เกี่ยวข้องกับการบริหารโรงแรม เป็นต้น
สัดส่วนของรายได้รวมของบริษัท และบริษัทย่อยสามารถสรุปได้ดังนี้

หน่วย: พันบาท

+------------------------------+---------+---------+---------+---------+
|                              | ปี 2551  |         | ปี 2552  |         |
+------------------------------+---------+---------+---------+---------+
| โครงสร้างรายได้                | รายได้   | ร้อยละ   | รายได้   | ร้อยละ   |
+------------------------------+---------+---------+---------+---------+
| 1.                           |         |         |         |         |
| รายได้จากการขายและการให้บริการ  |         |         |         |         |
+------------------------------+---------+---------+---------+---------+
|   ก. รายได้จากกิจการโรงแรม     | 3,      | 84.04   | 2,      | 89.16   |
|                              | 133,053 |         | 719,725 |         |
+------------------------------+---------+---------+---------+---------+
|   ข. รายได้จากธุรกิจอาคารให้เช่า  | 64,065  | 1.72    | 57,657  | 1.89    |
+------------------------------+---------+---------+---------+---------+
|   รวม                        | 3,      | 85.76   | 2,      | 91.05   |
|                              | 197,118 |         | 777,382 |         |
+------------------------------+---------+---------+---------+---------+
| 2. รายได้ค่าบริหารโรงแรม        | 115,579 | 3.10    | 87,120  | 2.85    |
+------------------------------+---------+---------+---------+---------+
| 3. กำไรจากการขายที่ดิน อาคาร    | 244,532 | 6.56    | 1,324   | 0.04    |
| และอุปกรณ์                     |         |         |         |         |
+------------------------------+---------+---------+---------+---------+
| 4. รายได้อื่น                   | 170,542 | 4.58    | 184,803 | 6.06    |
+------------------------------+---------+---------+---------+---------+
|   รวมรายได้                   | 3,      | 100.00  | 3,      | 100.00  |
|                              | 727,771 |         | 050,629 |         |
+------------------------------+---------+---------+---------+---------+

การที่ผลประกอบการลดลงเกิดจากปัจจัยหลักได้แก่ปัญหาการเมืองในประเทศตั้งแต่ปลายปี 2551
ต่อเนื่องจนถึงปัจจุบัน ประกอบกับภาวะวิกฤตเศรษฐกิจการเงินโลก
และรวมถึงผลกระทบจากการระบาดของไข้หวัดใหญ่สายพันธุ์ใหม่ 2009
ปัจจัยดังกล่าวส่งผลให้ธุรกิจการท่องเที่ยวทรุดตัวลง ในขณะที่ห้องพักโรงแรมเซอร์วิส
อพาร์ทเม้นท์มีจำนวนเพิ่มขึ้น ทำให้มีการใช้กลยุทธ์เรื่องราคามาแข่งขัน
บริษัทจึงจำเป็นต้องปรับกลยุทธ์การส่งเสริมการขายด้วยวิธีการต่างๆ
ทำให้สามารถสร้างรายได้เพิ่มขึ้นในช่วงไตรมาสที่สาม
รวมทั้งการใช้กลยุทธ์การบริหารต้นทุนและค่าใช้จ่ายเพื่อให้สอดคล้องกับสภาวะธุรกิจที่ถดถอย
แต่ก็ยังไม่สามารถสร้างกำไรทั้งปีให้บริษัทได้
สำหรับรายได้จากการรับบริหารโรงแรมภายในประเทศลดลงเนื่องจากโรงแรมที่รับบริหารได้รับผลกระทบเช่นเดียวกับบริษัท
ส่วนรายได้รับบริหารในต่างประเทศ ได้แก่ โรงแรมดุสิตธานี ดูไบลดลง
เกิดจากธุรกิจโรงแรมในประเทศสหรัฐอาหรับ เอมิเรสต์ กำลังถดถอยลง จนถึงไตรมาสที่ 4 ของปี
2552
เหตุการณ์ดังกล่าวส่งผลกระทบต่อจำนวนนักท่องเที่ยวลดลงอย่างต่อเนื่องและรายได้ของบริษัทและบริษัทย่อย
ปี 2551 ลดลงต่อเนื่องมาตลอดปี 2552 ดังนี้

1. รายได้จากการขายและการให้บริการ

1.1 รายได้จากการขายและการให้บริการจากในประเทศ
ส่วนใหญ่มาจากธุรกิจโรงแรมซึ่งเป็นโรงแรมในกลุ่มดุสิต กลุ่มรอยัล ปริ๊นเซส และดุสิตดีทู
นอกจากนี้ยังมีรายได้จากกิจการอื่นๆ ประกอบด้วยกิจการ อาคารพาณิชย์ สถานสุขภาพ ฝึกอบรม
และกิจการสอนการประกอบอาหาร ในปี 2552 รายได้ดังกล่าวลดลงจากปีก่อน
แบ่งเป็นรายไตรมาส ดังนี้

สำหรับไตรมาสแรกสิ้นสุดวันที่ 31 มีนาคม 2552
มีรายได้จากการขายและการให้บริการลดลงจากงวดเดียวกันของปีก่อน จำนวน 182.65 ล้านบาท
คิดเป็นร้อยละ 24.95 ส่วนไตรมาสที่สองสิ้นสุดวันที่ 30 มิถุนายน 2552 ลดลงจำนวน 159.61
ล้านบาทคิดเป็นร้อยละ 30.01 สำหรับไตรมาสที่สามสิ้นสุด 30 กันยายน 2552 ลดลงจำนวน
82.95 ล้านบาทคิดเป็นร้อยละ 15.06 และสำหรับไตรมาสที่สี่
มีรายได้จากการขายและการให้บริการเพิ่มขึ้นจากงวดเดียวกันของปีก่อนจำนวน 29.20
ล้านบาทคิดเป็นร้อยละ 5.03
อย่างไรก็ตามเมื่อรวมรายได้จากการขายและการให้บริการในประเทศ ของทั้งปี 2552
แล้วลดลงจากปีก่อนจำนวน 396.01 ล้านบาท คิดเป็น
ร้อยละ 16.53

1.2 รายได้จากการขายและการให้บริการจากต่างประเทศ ที่ประเทศฟิลิปปินส์ คือโรงแรมดุสิตธานี
มะนิลา มีรายได้ลดลงจากปีก่อนจำนวน 24.14 ล้านบาทคิดเป็นร้อยละ 3.62

รายได้ลดลงจากปีก่อนเกิดจากโรงแรมต่างๆ ดังนี้

-   กลุ่มโรงแรมที่อยู่ภายใต้บริษัท มีรายได้ลดลง 267.25 ล้านบาท ประกอบด้วย

โรงแรมดุสิตธานี กรุงเทพ มีรายได้ลดลง 138.64 ล้านบาท คิดเป็นร้อยละ 15.52

โรงแรมดุสิตธานี พัทยา มีรายได้ ลดลง จำนวน 81.82 ล้านบาท คิดเป็นร้อยละ 16.94

โรงแรมดุสิตธานี หัวหิน มีรายได้ลดลง จำนวน 46.79 ล้านบาท คิดเป็นร้อยละ 12.78

-   กลุ่มโรงแรมที่อยู่ภายใต้บริษัทย่อย มีรายได้ลดลง 152.90 ล้านบาท ประกอบด้วย

โรงแรมดุสิตธานี มะนิลา มีรายได้ลดลง จำนวน 24.14 ล้านบาท คิดเป็นร้อยละ 3.62

โรงแรมในกลุ่มดุสิตปริ๊นเซส ประกอบด้วย โรงแรมรอยัล ปริ๊นเซส หลานหลวง
โรงแรมดุสิตปริ๊นเซส ศรีนครินทร์ โรงแรมรอยัล ปริ๊นเซส เชียงใหม่ และโรงแรมดุสิตปริ๊นเซส
โคราช ในปี 2552 มีรายได้ลดลงจำนวน 89.04 ล้านบาท คิดเป็นร้อยละ 16.43

โรงแรมดุสิตดีทู เชียงใหม่ ในปี 2552 มีรายได้ลดลงจำนวน 39.72 ล้านบาท คิดเป็นร้อยละ
35.70

-   เทวารัณย์ สปา ประกอบธุรกิจบริการสถานสุขภาพ โดยใช้ชื่อเทวารัณย์ สปา
    ซึ่งมีชื่อเสียงเป็นสปา ชั้นนำ และได้รับความนิยมจากลูกค้าทั้งในประเทศและต่างประเทศ
    ปัจจุบันมี 5 แห่ง คือ กรุงเทพ พัทยา ชะอำ/หัวหิน เชียงใหม่ และมะนิลา

ในปี 2552 รายได้จากกิจการสปาลดลง 4.24 ล้านบาท คิดเป็นร้อยละ 17.84

-   บ. ดุสิต เพื่อพัฒนาผู้บริหาร
    ประกอบกิจการฝึกอบรมพัฒนาบุคลากรซึ่งถือว่าเป็นหัวใจสำคัญต่อธุรกิจการบริการ
    โดยการจัดฝึกอบรมให้กับพนักงานในกลุ่มบริษัท และบริษัทย่อย และบุคคลทั่วไป
    มีรายได้ลดลงจากปี 2551 จำนวน 2.42 ล้านบาท คิดเป็นร้อยละ 81.10

-   บ. เลอ กอร์ดอง เบลอ ดุสิต เป็นกิจการร่วมค้า
    ประกอบกิจการเป็นโรงเรียนสอนประกอบอาหารแบบฝรั่งเศส ได้เริ่มเปิดสอนในเดือนสิงหาคม
    2550 มีส่วนแบ่งรายได้ในงบการเงินสำหรับปี 2552 จำนวน 57.96 ล้านบาท
    เพิ่มขึ้นจากปีก่อน 13.48 ล้านบาท คิดเป็นร้อยละ 30.31

รายได้จากการขายและการให้บริการ สามารถวิเคราะห์ตามประเภทของรายได้ ได้ดังนี้

1)  รายได้จากกิจการโรงแรม

รายได้หลักจากกิจการโรงแรมประกอบด้วยรายได้ค่าห้องพัก รายได้จากค่าอาหารและเครื่องดื่ม
บริษัทและบริษัทย่อยมีรายได้ค่าห้องพักสำหรับปี 2552 จำนวน 1,448.56 ล้านบาท ลดลงจากปี
2551 จำนวน 289.56 ล้านบาท เนื่องจากโรงแรมในกลุ่มมีอัตราเข้าพักเฉลี่ย (Average
Occupancy Rate) และอัตราค่าห้องพักโดยเฉลี่ย (Average Room Rate) ลดลง
และธุรกิจโรงแรมมีการแข่งขันในด้านราคาค่อนข้างสูง
เนื่องจากผลกระทบจากภาวะเศรษฐกิจในหลายๆ ด้าน สำหรับปี 2552
รายได้ค่าห้องพักส่วนใหญ่มาจากโรงแรมดุสิตธานี กรุงเทพ โรงแรมดุสิตธานี พัทยา
โรงแรมดุสิตธานี หัวหิน โรงแรมดุสิตธานี มะนิลา และโรงแรมกลุ่มดุสิตปริ๊นเซส
ซึ่งมีรายได้รวมกันร้อยละ 47.49 ของรายได้รวม

ในอนาคต หากไม่มีเหตุการณ์ร้ายแรงจากปัจจัยภายนอกที่กระทบต่อการท่องเที่ยวอย่างเช่นในปี
2551 และ2552 แล้ว โดยรวมอัตราเข้าพักเฉลี่ย (Average Occupancy Rate)
และอัตราค่าห้องพักโดยเฉลี่ย (Average Room Rate)
ของแต่ละโรงแรมของบริษัทและบริษัทย่อยน่าจะมีแนวโน้มที่มีอัตราดีขึ้น
โดยเฉพาะอย่างยิ่งโรงแรมหลักของบริษัทและบริษัทย่อยที่ได้มีการปรับปรุงใหญ่ในเรื่องของห้องพักและสิ่งอำนวยความสะดวกอย่างต่อเนื่องในช่วง
2 ถึง 3 ปีที่ผ่านมาแล้ว

อาหารและเครื่องดื่มเป็นส่วนหนึ่งซึ่งสร้างรายได้ให้แก่กลุ่มดุสิตธานีถึงร้อยละ 35.48
ของรายได้รวมในปี 2552 บริษัทและบริษัทย่อยมีรายได้จากค่าอาหารและเครื่องดื่มเท่ากับ
1,082.50 ล้านบาทลดลงจากปี 2551จำนวน 110.10 ล้านบาท คิดเป็นร้อยละ 9.23

ข) รายได้จากธุรกิจอาคารให้เช่า

รายได้จากธุรกิจอาคารให้เช่าสำหรับปี 2552 มีจำนวน 57.66 ล้านบาท ซึ่งคิดเป็นร้อยละ 1.89
ของรายได้รวม ลดลงจากปี 2551 จำนวน 6.41 ล้านบาท คิดเป็นร้อยละ 10.00 สืบเนื่องจากปี
2552 บริษัทได้ทำการขยายพื้นที่ในส่วนสำนักงานของบริษัทมากขึ้น ทำให้พื้นที่ที่เช่าลดลง
ทั้งนี้อาคารให้เช่าของบริษัทมีอยู่ 2 อาคาร คือ อาคารพาณิชย์ดุสิตธานี
ซึ่งตั้งอยู่บริเวณเดียวกับโรงแรมดุสิตธานี กรุงเทพ และอาคารรมณีย์คอร์ท
ซึ่งตั้งอยู่ที่จังหวัดเชียงใหม่

2. รายได้จากการรับจ้างบริหารงาน

รายได้จากการรับจ้างบริหารงานของบริษัทประกอบด้วยรายได้จากการรับจ้างบริหารโรงแรมภายใต้เครื่องหมายการค้า
ดุสิตธานี ดุสิตปริ๊นเซส ดุสิตดีทู ดุสิตเทวารัณย์ และดุสิตเรสซิเด้นซ์

ในปี 2552 บริษัทมีรายได้รวมจากการบริหารโรงแรมเท่ากับ 87.12 ล้านบาทลดลงจากปี 2551
จำนวน 28.46 ล้านบาท คิดเป็นร้อยละ 24.62
ซึ่งเป็นรายได้ที่มาจากการบริหารโรงแรมภายใต้เครื่องหมายการค้า ดุสิตธานี รวม 5 แห่ง ดุสิต
ปริ๊นเซส รวม 2 แห่ง และ ดุสิตดีทู 1 แห่ง
รายได้จากการรับจ้างบริหารโรงแรมลดลงสามารถแบ่งเป็นรายได้จากการรับบริหารโรงแรมในประเทศลดลงร้อยละ
10.21 และโรงแรมที่รับบริหารต่างประเทศลดลงร้อยละ 33.69
ซึ่งปัจจัยหลักเกิดจากธุรกิจโรงแรมในประเทศสหรัฐอาหรับเอมิเรสต์ ทั้งนี้ปี 2552
บริษัทมีรายได้จากการรับบริหารเซอร์วิสอพาร์ทเม้นท์เพิ่มขึ้นอีก 1 แห่งคือ Dusit Residence,
Dubai Marina ซึ่งเปิดดำเนินการในเดือนพฤศจิกายน 2551

3. กำไรจากการขายที่ดิน อาคาร และอุปกรณ์

ในเดือนพฤษภาคม และสิงหาคม 2551 บริษัทได้ขายที่ดินจังหวัดเชียงใหม่
ทำให้มีกำไรจากการขายที่ดิน จำนวน 243.09 ล้านบาท หลังหักค่าใช้จ่ายและภาษีเงินได้แล้ว
คงเหลือเป็นกำไรจากการขายที่ดิน-สุทธิ จำนวน 170.16 ล้านบาท

4. รายได้อื่น

รายได้อื่นของบริษัทและบริษัทย่อยประกอบด้วยดอกเบี้ยรับ เงินปันผลรับ
รายได้ค่าเช่าร้านค้าในโรงแรม และรายได้อื่นๆ ที่เกี่ยวเนื่องกับการประกอบกิจการรับจ้างบริหาร
เช่น ค่าจัดพิมพ์ ค่าบริการการตลาด ค่าจัดซื้อ เป็นต้น ในปี 2552
บริษัทและบริษัทย่อยมีรายได้อื่นเท่ากับ 184.80 ล้านบาท เพิ่มขึ้น 14.26 ล้านบาท คิดเป็นร้อยละ
8.36

5. ต้นทุนการขายและบริการในกิจการโรงแรม

ต้นทุนขายและบริการในกิจการโรงแรมและธุรกิจอาคารให้เช่า
ของบริษัทและบริษัทย่อยประกอบด้วยส่วนหลักๆ ได้แก่ ต้นทุนทางตรงที่เกี่ยวกับการให้บริการห้องพัก
เช่น ค่าใช้จ่ายเกี่ยวกับห้องพัก ค่าบำรุงซ่อมแซมทรัพย์สินโรงแรม ค่าพลังงาน
ค่าเงินเดือนและสวัสดิการพนักงานในแผนกที่เกี่ยวข้อง และ ต้นทุนค่าอาหารและเครื่องดื่ม สำหรับปี
2552 ต้นทุนขายและบริการมีจำนวน 1,527.71 ล้านบาท คิดเป็นร้อยละ 55.00
ของรายได้จากการขายและการให้บริการ ซึ่งมีสัดส่วนใกล้เคียงกับปี 2551
ที่มีต้นทุนขายและการให้บริการจำนวน 1,698.69 ล้านบาท คิดเป็นร้อยละ 53.13
ของรายได้จากการขายและการให้บริการ

กำไรขั้นต้น

บริษัทและบริษัทย่อยมีกำไรขั้นต้นโดยรวมสำหรับปี 2551 เท่ากับ 1,498.43 ล้านบาท
คิดเป็นร้อยละ 46.87 ของรายได้จากการขายและการให้บริการ และสำหรับปี 2552 เท่ากับ
1,249.67 ล้านบาท คิดเป็นอัตรา
ร้อยละ 45.00 ของรายได้จากการขายและการให้บริการ

ค่าใช้จ่าย

1. ค่าใช้จ่ายในการขาย

บริษัทและบริษัทย่อยมีค่าใช้จ่ายในการขาย ได้แก่ ค่าเงินเดือนและสวัสดิการพนักงาน
ค่าใช้จ่ายด้านการโฆษณา การตลาด และการส่งเสริมการขาย เป็นต้น สำหรับปี 2552 มีจำนวน
325.86 ล้านบาท คิดเป็นร้อยละ 10.68 ของรายได้รวม สำหรับปี 2551 มีจำนวน 301.28
ล้านบาท คิดเป็นร้อยละ 8.08 ของรายได้รวม
ทั้งนี้บริษัทได้ใช้กลยุทธ์การบริหารค่าใช้จ่ายดังกล่าวอย่างมีประสิทธิภาพ
โดยการส่งเสริมช่องทางการขายในระบบออนไลน์ของแผนก E-Business
และช่องทางการขายตรง ประชาสัมพันธ์ และการตลาดทางออนไลน์มากกว่า ที่จะลงโฆษณา
และลดการส่งเสริมการขายในต่างประเทศ

2. ค่าใช้จ่ายในการบริหาร

บริษัทและบริษัทย่อยมีค่าใช้จ่ายในการบริหาร สำหรับปี 2552 มีจำนวน 519.08 ล้านบาท
คิดเป็นร้อยละ 17.02 ของรายได้รวม สำหรับปี 2551 มีจำนวน 639.14 ล้านบาท คิดเป็นร้อยละ
17.15 ของรายได้รวม ลดลงจากงวดเดียวกันของปีก่อนจำนวน 120.06ล้านบาท คิดเป็นร้อยละ
18.79
เนื่องจากบริษัทลดค่าใช้จ่ายคงที่ที่เกี่ยวกับพนักงานส่วนหนึ่งและลดค่าใช้จ่ายที่เป็นค่าที่ปรึกษาการลงทุนสำหรับโครงการในอนาคตลง

3. ขาดทุนจากการด้อยค่าของที่ดิน อาคาร และอุปกรณ์

ในปี 2552 บริษัทและบริษัทย่อยมีการพิจารณาค่าเผื่อการด้อยค่าของที่ดิน
อาคารและอุปกรณ์ของโรงแรม
โดยให้ผู้ประเมินอิสระประเมินมูลค่าตามวิธีกระแสเงินสดส่วนลดของโรงแรมภายใต้บริษัทและบริษัทย่อยทั้งหมด
ปรากฏว่ามีเพียง 2 โรงแรม คือโรงแรมดุสิตดีทู เชียงใหม่ และโรงแรมดุสิตปริ๊นเซส โคราช
ที่มีมูลค่าประเมินน้อยกว่ามูลค่าตามบัญชี จำนวน 57.44 ล้านบาท และ 4.16 ล้านบาท ตามลำดับ
บริษัทจึงบันทึกขาดทุนจากการด้อยค่าของที่ดิน อาคารและอุปกรณ์ มีจำนวน 61.60
ล้านบาทเป็นค่าใช้จ่ายในปี 2552
สาเหตุที่โรงแรมทั้งสองแห่งนี้มีการด้อยค่าเนื่องจากตั้งอยู่ในเมืองที่มีการแข่งขันสูงทำให้ราคาห้องพักต่ำ
ประกอบกับสภาวะการท่องเที่ยวที่ถดถอยลง
โดยเฉพาะที่จังหวัดเชียงใหม่ที่มีจำนวนห้องพักเพิ่มขึ้นสูงในช่วง 2-3 ปี
ในขณะที่จำนวนนักท่องเที่ยวลดลงอย่างต่อเนื่อง

4. ค่าเสื่อมราคาและค่าตัดจำหน่าย

ค่าเสื่อมราคาและค่าตัดจำหน่ายเป็นค่าใช้จ่ายหลักที่ไม่เป็นเงินสดของบริษัทและบริษัทย่อย
เนื่องจากอาคาร และอุปกรณ์เป็นสินทรัพย์หลักที่ใช้ในการดำเนินกิจการโรงแรม
บริษัทและบริษัทย่อยคำนวณค่าเสื่อมราคาสำหรับอาคารและอุปกรณ์โรงแรม
ส่วนปรับปรุงที่ดินและอาคาร
และค่าตัดจำหน่ายสำหรับค่าเช่าที่ดินและอาคารจ่ายล่วงหน้าสำหรับที่ดินที่ตั้งโรงแรมดุสิตธานี
กรุงเทพ หลังการปรับปรุงตกแต่งโรงแรมในกลุ่มดุสิตธานี ทั้งในประเทศและต่างประเทศ และ
กลุ่มดุสิตปริ๊นเซส เสร็จสิ้นแล้ว
ในขณะเดียวกันทรัพย์สินบางรายการได้ตัดค่าเสื่อมราคาจนหมดอายุการใช้งานแล้ว
ทำให้บริษัทและบริษัทย่อยมีค่าเสื่อมราคาและค่าตัดจำหน่ายสำหรับปี 2552 จำนวน 574.49
ล้านบาท ลดลงจากปี 2551 จำนวน 27.91 ล้านบาท หรือร้อยละ 4.63

5. ค่าใช้จ่ายทางการเงิน

สำหรับปี 2552 บริษัทและบริษัทย่อยมีค่าใช้จ่ายทางการเงิน จำนวน 51.77 ล้านบาท ลดลงจากปี
2551 จำนวน 20.43 ล้านบาท
รายการดังกล่าวเป็นดอกเบี้ยจ่ายให้สถาบันการเงินสำหรับเงินกู้ยืมที่บริษัท
และบริษัทย่อยกู้ยืมมาเพื่อปรับปรุงตกแต่งโรงแรม และเพื่อเป็นเงินทุนหมุนเวียน
ในระหว่างปีที่ผ่านมาอัตราดอกเบี้ยเงินกู้มีการปรับตัวลดลง
และบริษัทและบริษัทย่อยมีการจ่ายคืนเงินกู้บางส่วน จึงทำให้มีดอกเบี้ยจ่ายลดลง

6. ภาษีเงินได้

บริษัทและบริษัทย่อยมีการคำนวณภาษีเงินได้จากกำไรสุทธิหลังจากหักรายได้ที่ไม่ต้องนำมาคำนวณเพื่อเสียภาษีเงินได้และบวกกลับค่าใช้จ่ายที่ไม่อนุญาตให้ถือเป็นค่าใช้จ่ายคำนวณภาษีเงินได้
สำหรับปี 2552 บริษัท และบริษัทย่อยมีภาษีเงินได้จำนวน 9.20 ล้านบาท ลดลงจากปี 2551
จำนวน 86.37 ล้านบาท เนื่องจากบริษัทและบริษัทย่อยบางแห่ง สำหรับปี 2552
มีผลการดำเนินงานขาดทุน

ขาดทุนสุทธิ

ในปี 2552 บริษัทและบริษัทย่อยมีขาดทุนสุทธิเท่ากับ 107.97 ล้านบาท ลดลงจำนวน 324.60
ล้านบาท เมื่อเทียบกับปี 2551 ซึ่งมีกำไรสุทธิจำนวน 216.63 ล้านบาท เนื่องจากสาเหตุหลัก
ดังต่อไปนี้

1.  การลดลงของกำไรขั้นต้นจากปีก่อน 248.76 ล้านบาท

2.  การลดลงของค่าใช้จ่ายในการขายและการบริหารจากปีก่อน 95.49 ล้านบาท

3.  การบันทึกขาดทุนจากการด้อยค่าที่ดิน อาคาร และอุปกรณ์ในปี 2552 จำนวน 61.60 ล้านบาท

4.  การลดลงของค่าเสื่อมราคาและค่าตัดจำหน่าย จำนวน 27.91 ล้านบาท

5.  การลดลงของดอกเบี้ยจ่าย จำนวน 20.43 ล้านบาท

6.  ในปี 2551 มีกำไรจากการขายที่ดิน หลังหักค่าใช้จ่ายและภาษีเงินได้แล้ว
    มีกำไรจากการขายที่ดินสุทธิจำนวน 170.16 ล้านบาท

    อัตราผลตอบแทนต่อผู้ถือหุ้น

บริษัทและบริษัทย่อยมีอัตราผลตอบแทนต่อผู้ถือหุ้นในปี 2551 และปี 2552 เท่ากับร้อยละ 5.54
และร้อยละ (2.84)

บริษัทมีการจ่ายเงินปันผลให้แก่ผู้ถือหุ้นอย่างต่อเนื่อง และมีนโยบายในการจ่ายเงินปันผลในอัตราไม่
ต่ำกว่าร้อยละ 50 ของกำไรสุทธิต่อหุ้น บริษัทจ่ายเงินปันผลประจำปี 2551 เป็นจำนวนเงินทั้งสิ้น
85.00 ล้านบาท แม้ว่าผลประกอบการของปี 2552
มีผลขาดทุนบริษัทยังคงจ่ายเงินปันผลให้ผู้ถือหุ้นอย่างต่อเนื่องโดยจัดสรรจากกำไรสะสม
ตามมติที่ประชุมกรรมการครั้งที่ 1/2553

11.2.2 การวิเคราะห์ฐานะการเงิน

สินทรัพย์รวม

ณ วันที่ 31 ธันวาคม 2551 และ 2552 บริษัทและบริษัทย่อยมีสินทรัพย์รวม 5,940.20
ล้านบาทและ 5,607.05 ล้านบาท ตามลำดับ ลดลงจำนวน 333.15 ล้านบาท คิดเป็นร้อยละ
5.61 ในส่วนของสินทรัพย์หมุนเวียน 939.73 ล้านบาท เพิ่มขึ้นจากปีก่อนคิดเป็นร้อยละ 9.05
ปัจจัยหลักเกิดจากเงินสดเงินฝากธนาคาร และเงินลงทุนชั่วคราวเพิ่มขึ้น และสินทรัพย์ไม่หมุนเวียน
4,667.32 ล้านบาทลดลงจากปีก่อนคิดเป็นร้อยละ 8.10 เนื่องจากอาคารและอุปกรณ์
มีมูลค่าลดลงด้วยค่าเสื่อมราคา และค่าเผื่อการด้อยค่าของสินทรัพย์ และค่า
เช่าที่ดินและอาคารจ่ายล่วงหน้าส่วนที่เกินหนึ่งปี-สุทธิ ลดลงด้วยการตัดจำหน่ายตามระยะเวลาเช่า
และเงินลงทุนในหลักทรัพย์ในตลาดหลักทรัพย์แห่งประเทศไทยที่มีราคาตลาดต่ำลง ประกอบด้วยดังนี้

เงินสดและรายการเทียบเท่าเงินสด

ณ วันที่ 31 ธันวาคม 2551 และ 2552 เงินสดและรายการเทียบเท่าเงินสดเท่ากับ 324.76
ล้านบาทและ 396.18 ล้านบาท ตามลำดับ เพิ่มขึ้นจากปีก่อน จำนวน 71.41 ล้านบาท เนื่องจาก
บริษัทและบริษัทย่อยได้สำรองเงินเพื่อจ่ายชำระเจ้าหนี้ในเดือนถัดไป

ลูกหนี้การค้า

ณ วันที่ 31 ธันวาคม 2551 และ 2552 บริษัทและบริษัทย่อย มีลูกหนี้การค้า - สุทธิ เท่ากับ
178.45 ล้านบาท และ 167.93 ล้านบาท ตามลำดับ
ลูกหนี้การค้าลดลงเนื่องจากอัตราการเข้าพักในโรงแรมในไตรมาสที่ 4 ลดลง
และบริษัทสามารถเรียกเก็บเงินจากลูกหนี้ได้เร็วขึ้น ลูกหนี้แยกตามอายุหนี้ที่ค้างชำระสรุปได้ดังนี้

หน่วย: ล้านบาท

  ------------------------------- ------------- ------------- ------------
  ยอดหนี้ที่ค้างชำระ                   31 ธ.ค. 50    31 ธ.ค. 51    31 ธ.ค. 52

  - ต่ำกว่า 3 เดือน                  198.06        172.91        157.01

  - มากกว่า 3 เดือน ขึ้นไป            11.05         17.06         20.36

  รวมลูกหนี้การค้า                    209.11        189.97        177.37

  หัก ค่าเผื่อหนี้สงสัยจะสูญ              (7.91)        (11.52)       (9.44)

  ลูกหนี้การค้า - สุทธิ                 201.20        178.45        167.93
  ------------------------------- ------------- ------------- ------------

บริษัทและบริษัทย่อยมีนโยบายตั้งค่าเผื่อหนี้สงสัยจะสูญเท่ากับจำนวนหนี้ที่คาดว่าจะเก็บเงินไม่ได้
ตามจริง โดยประมาณจากประสบการณ์ในการเก็บหนี้ การวิเคราะห์ฐานะของลูกหนี้แต่ละราย
รวมถึงความคืบหน้าในการติดตามหนี้ดังกล่าว

ณ วันที่ 31 ธันวาคม 2552 บริษัทและบริษัทย่อยมียอดลูกหนี้ที่ค้างชำระเกินกว่า 3 เดือนขึ้นไป
จำนวน 20.36 ล้านบาท ซึ่งโดยส่วนใหญ่เป็นลูกหนี้ที่เป็นตัวแทนจำหน่าย (Agents)
บริษัทและบริษัทย่อยมีการตั้งค่า เผื่อหนี้สงสัยจะสูญจำนวน 9.44 ล้านบาท
ซึ่งคาดว่าเพียงพอสำหรับการดำเนินงาน

สินค้าคงเหลือ

ณ วันที่ 31 ธันวาคม 2551 และ 2552 บริษัทและบริษัทย่อย มีสินค้าคงเหลือเท่ากับ 69.07
ล้านบาท และ 65.19 ล้านบาท ตามลำดับ
โดยสินค้าคงเหลือส่วนใหญ่ประกอบด้วยอาหารและเครื่องดื่ม วัสดุแผนกช่างและวัสดุอื่นๆ

ที่ดิน อาคารและอุปกรณ์ – สุทธิ และค่าเช่าที่ดินและอาคารจ่ายล่วงหน้า - สุทธิ

ณ วันที่ 31 ธันวาคม 2551 และ 2552 บริษัทและบริษัทย่อยมีที่ดิน อาคารและอุปกรณ์ - สุทธิ
เท่ากับ 3,855.48 ล้านบาท และ 3,460.43 ล้านบาท ตามลำดับ
และมีค่าเช่าที่ดินและอาคารจ่ายล่วงหน้า – สุทธิเท่ากับ 611.05 ล้านบาท และ 536.98 ล้านบาท
ตามลำดับ สาเหตุที่ลดลงนั้นเกิดจากค่าเสื่อมราคา ค่าเผื่อการด้อยค่าของสินทรัพย์
และค่าตัดจำหน่ายในระหว่างปี

หนี้สินรวม

ณ วันที่ 31 ธันวาคม 2551 และ 2552 บริษัทและบริษัทย่อยมีหนี้สินรวม 1,804.66 ล้านบาท และ
1,584.86 ล้านบาท ตามลำดับ ลดลงจำนวน 219.80 ล้านบาท
เนื่องจากการชำระกู้ยืมเงินจากสถาบันการเงินที่กู้ยืมมาเพื่อทำการปรับปรุงตกแต่งโรงแรมต่างๆ
และเพื่อเป็นเงินทุนหมุนเวียนในระหว่างปี

ณ วันที่ 31 ธันวาคม 2552 รายละเอียดของเงินกู้ยืม สรุปได้นี้

  หน่วย: ล้านบาท

+----------------------------------+-----------+----------+------------+
|                                  | วงเงินกู้ยืม  | ยอดคงค้าง | อัตราดอกเบี้ย |
+----------------------------------+-----------+----------+------------+
| 1.  เงินเบิกเกินบัญชี                 | 139.00    | 0.39     | MOR        |
+----------------------------------+-----------+----------+------------+
| 2.  เงินกู้ยืมระยะสั้น                 |           |          |            |
+----------------------------------+-----------+----------+------------+
| -   บมจ. ดุสิตธานี                  | 300.00    | 75.00    | MMR        |
+----------------------------------+-----------+----------+------------+
| -   บมจ. ดุสิตธานี                  | 450.00    | 172.00   | MMR        |
+----------------------------------+-----------+----------+------------+
| -   บมจ. ดุสิตธานี                  | 450.00    | -        | -          |
+----------------------------------+-----------+----------+------------+
| -   บมจ. ดุสิต ไทยพร็อพเพอร์ตี้ส์       | 200.00    | -        | -          |
+----------------------------------+-----------+----------+------------+
| 3.  เงินกู้ยืมระยะยาว                |           |          |            |
+----------------------------------+-----------+----------+------------+
| -   บมจ. ดุสิตธานี                  | 1,000.00  | 330.00   | 3.60%      |
+----------------------------------+-----------+----------+------------+
| -   บมจ. ดุสิต ไทยพร็อพเพอร์ตี้ส์       | 400.00    | 204.00   | 3.60%      |
+----------------------------------+-----------+----------+------------+
| -   Philippine Hoteliers, Inc.   | 364.32    | 308.27   | 5.9538%    |
|     (1)                          |           |          |            |
+----------------------------------+-----------+----------+------------+
| รวม                              | 3,303.32  | 1,089.66 |            |
+----------------------------------+-----------+----------+------------+

(1) วงเงินกู้ยืมระยะยาวของ Philippine Hoteliers, Inc. เท่ากับ 510 ล้านเปโซ

ส่วนของผู้ถือหุ้น

ณ วันที่ 31 ธันวาคม 2551 และ 2552 ส่วนของผู้ถือหุ้นของบริษัทเท่ากับ 3,908.28 ล้านบาท
และ 3,807.77 ล้านบาท ตามลำดับ และ ณ วันที่ 31 ธันวาคม 2552
บริษัทมีกำไรสะสมที่ยังไม่ได้จัดสรรเท่ากับ 1,202.53 ล้านบาท

ณ วันที่ 31 ธันวาคม 2552 หุ้นสามัญซื้อคืนที่แสดงในงบดุล เป็นหุ้นที่ บ. ดุสิตธานี พร็อพเพอร์ตี้ส์
ถือหุ้นสามัญของบริษัทเป็นจำนวน 471,500 หุ้น ซึ่งมีมูลค่าตามบัญชีเท่ากับ 15.74 ล้านบาท

กระแสเงินสด

บริษัทและบริษัทย่อยมีกระแสเงินสดจากการดำเนินงานในช่วง 3 ปีที่ผ่านมา ดังต่อไปนี้

หน่วย:ล้านบาท

  --------------------------------------------- ------------ ---------- ----------
                                                2550         2551       2552

  กระแสเงินสดสุทธิได้จากการดำเนินงาน                 746.82       740.65     654.09

  กระแสเงินสดสุทธิใช้ไปในการลงทุน                    (1,021.81)   (229.05)   (279.65)

  กระแสเงินสดสุทธิใช้ไปในการจัดหาเงิน                 (129.30)     (593.10)   (301.10)

  ผลกระทบของการเปลี่ยนแปลงอัตราแลกเปลี่ยนที่มีต่อเงินสด   82.44        (12.15)    (1.93)

  กระแสเงินสดสุทธิเพิ่มขึ้น (ลดลง) สุทธิ                 (321.85)     (93.65)    71.41
  --------------------------------------------- ------------ ---------- ----------

บริษัทและบริษัทย่อยมีกระแสเงินสดเปรียบเทียบสำหรับปี 2551 กับปี 2552 ได้ดังนี้

กระแสเงินสดสุทธิได้จากการดำเนินงานจำนวน 654.09 ล้านบาท ลดลงจำนวน 86.56 ล้านบาท
เนื่องจากบริษัทมีผลขาดทุนจากการดำเนินงานในปี 2552

กระแสเงินสดสุทธิใช้ในการลงทุนจำนวน 279.65 ล้านบาท เพิ่มขึ้นจำนวน 50.60 ล้านบาท
เนื่องจากมีการลงทุนซื้ออุปกรณ์และปรับปรุงอาคารโรงแรม จำนวน 294.09 ล้านบาท

กระแสเงินสดสุทธิใช้ไปในการจัดหาเงินจำนวน 301.10 ล้านบาท ลดลงจำนวน 292.00 ล้านบาท
เนื่องจากในระหว่างปี 2552 บริษัทและบริษัทย่อยได้มีการกู้ยืมเงินเพิ่ม
เพื่อทำการปรับปรุงโรงแรมต่างๆ และ ใช้เป็นเงินทุนหมุนเวียนในการดำเนินงานระยะสั้น
ในขณะเดียวกัน มีการจ่ายชำระคืนเงินกู้บางส่วนและมีการจ่ายเงินปันผลให้แก่ผู้ถือหุ้น
สำหรับผลประกอบการครึ่งปีหลังสำหรับปี 2551 ด้วย

อัตราส่วนสภาพคล่อง

  --------------------------------- ------ ---------- ---------- ----------
                                           2550       2551       2552

  อัตราส่วนสภาพคล่อง                   เท่า    0.98       0.81       1.16

  อัตราส่วนสภาพคล่องหมุนเร็ว             เท่า    0.64       0.49       0.71
  --------------------------------- ------ ---------- ---------- ----------

จากอัตราส่วนสภาพคล่องและอัตราส่วนสภาพคล่องหมุนเร็วของบริษัทปี 2552 เพิ่มขึ้นจากปี 2551
เนื่องจากบริษัทมีกระแสเงินสดคงเหลือจากการดำเนินงานเพิ่มขึ้นและมีหนี้สินหมุนเวียนลดลงเนื่องจากการชำระคืนเงินกู้ยืมบางส่วนและมีการพักการชำระคืนเงินต้น
แม้ว่าบริษัทจะมีสภาพคล่องเพิ่มขึ้น บริษัทยังคงมีการลงทุนในการปรับปรุงตกแต่งโรงแรม
และชำระหนี้ตามกำหนด อาจทำให้กระแสเงินสดไม่เพียงพอ
แต่ทั้งนี้หากบริษัทจำเป็นต้องใช้เงินลงทุนดังกล่าวบริษัทยังสามารถใช้เงินกู้ยืมเพิ่มได้
เนื่องจากบริษัทมีอัตราส่วนของหนี้สินต่อส่วนของเจ้าของในอัตราค่อนข้างต่ำ

อัตราส่วนแสดงความสามารถในการบริหารหนี้สิน

  ---------------------------------------- ------- ------- ------- --------
                                                   2550    2551    2552

  อัตราส่วนหนี้สินต่อส่วนของผู้ถือหุ้น                 เท่า     0.62    0.46    0.42

  อัตราส่วนความสามารถชำระดอกเบี้ย              เท่า     2.97    5.47    (1.04)

                                                                   
  ---------------------------------------- ------- ------- ------- --------

ณ วันที่ 31 ธันวาคม 2552 บริษัทและบริษัทย่อยมีอัตราส่วนหนี้สินต่อทุนเท่ากับ 0.42 เท่า และ ณ
วันที่ 31 ธันวาคม 2551 เท่ากับ 0.46 เท่า
สาเหตุที่อัตราส่วนดังกล่าวลดลงนั้นเกิดจากเงินที่บริษัทและบริษัทย่อยกู้ยืมมาเพื่อการลงทุนปรับปรุงโรงแรมอย่างต่อเนื่องและเพื่อเป็นทุนหมุนเวียนนั้นได้มีการชำระในระหว่างปี
และ
อัตราส่วนหนี้สินต่อทุนดังกล่าวต่ำกว่าเงื่อนไขที่ต้องคงไว้ตามสัญญาเงินกู้ซึ่งกำหนดให้ดำรงอัตราส่วนหนี้สินต่อทุนของบริษัทไม่ให้เกินอัตราส่วน
2 : 1 และความสามารถในการชำระดอกเบี้ยเท่ากับ (1.04) ลดลงจากปี 2551
เนื่องจากบริษัทและบริษัทย่อยมีผลการดำเนินงานขาดทุนในปี 2552 อย่างไรก็ตาม
บริษัทยังคงมีความสามารถในการชำระดอกเบี้ยเมื่อถึงกำหนด

อัตราส่วนแสดงความสามารถในการหากำไร

  ---------------------------------------- ------- ------- ------- --------
                                                   2550    2551    2552

  อัตรากำไรสุทธิ                              ร้อยละ   3.68    5.81    (3.54)

  อัตราผลตอบแทนผู้ถือหุ้น (ROE)                  ร้อยละ   3.15    5.54    (2.84)

  อัตราผลตอบแทนของสินทรัพย์ (ROA)              ร้อยละ   4.05    6.35    (0.93)
  ---------------------------------------- ------- ------- ------- --------

จากอัตราส่วนดังกล่าวข้างต้น ในปี 2552 มีอัตรากำไรสุทธิ (Net profit margin)
เท่ากับร้อยละ (3.54) ของรายได้ อัตราผลตอบแทนผู้ถือหุ้น (ROE) เท่ากับร้อยละ (2.84)
และมีอัตราผลตอบแทนของสินทรัพย์ (ROA) เท่ากับร้อยละ (0.93)
สาเหตุที่อัตราส่วนแสดงความสามารถในการหากำไรดังกล่าวมียอดติดลบเนื่องจากการที่บริษัทมีขาดสุทธิจากการดำเนินงานสำหรับปี
2552 จำนวน 107.97 ล้านบาท อย่างไรก็ตามบริษัทยังคงมีการลงทุนสินทรัพย์ถาวรเพิ่มขึ้น ได้แก่
การปรับปรุงตกแต่งโรงแรม และห้องอาหารของโรงแรมต่างๆ อย่างต่อเนื่อง
ซึ่งสินทรัพย์ที่ได้รับการปรับปรุงเหล่านี้จะมีประสิทธิภาพในการสร้างรายได้ซึ่งนำมาสู่ผลตอบแทนที่สูงขึ้นในปีต่อๆ
ไป

ปัจจัยที่อาจมีผลต่อผลการดำเนินงานหรือฐานะการเงินในอนาคต

1.  ปัจจัยภายนอกที่มีผลต่อธุรกิจโรงแรม

ในการดำเนินธุรกิจโรงแรมผลประกอบการของบริษัทและบริษัทย่อยจะขึ้นอยู่กับภาวะการท่องเที่ยวเป็นสำคัญ
ซึ่งอาจได้รับผลกระทบจากปจจัยภายนอกตางๆ ที่บริษัทไม่สามารถควบคุมได้ เชน
เหตุการณ์ก่อการร้าย ปัญหาการเมืองในประเทศ ภัยธรรมชาติตางๆ หรือ การเกิดโรคระบาด
เป็นต้น ในอดีต
ปจจัยภายนอกดังกลาวนั้นมีผลกระทบต่อผลการดำเนินงานของบริษัทแต่เพียงระยะสั้นเท่านั้น
แต่ในปี 2552
บริษัทและบริษัทย่อยได้รับผลกระทบทางเศรษฐกิจที่เกิดขึ้นทั้งภายในและต่างประเทศและผลกระทบทางการเมืองที่เกิดขึ้นในประเทศ
หากปัจจัยภายนอกดังกล่าวกระทบภาวะการท่องเที่ยวเป็นระยะเวลานาน
อาจส่งผลกระทบต่อผลการดำเนินงานของบริษัทอย่างมีนัยสำคัญ อย่างไรก็ตาม
บริษัทมีมาตรการรองรับผลกระทบโดยการทําประกันภัย คุมครองความเสี่ยงทุกประเภท (All
risks) และคุมครองการขาดรายไดจากการหยุดดําเนินธุรกิจ (Business Interruption)
คุมครองภัยจากการกอการราย เพื่อลดความเสี่ยงจากผลกระทบดังกล่าว

2.  ธุรกิจรับจ้างบริหาร

โครงการรับจ้างบริหารโรงแรมใหม่ของบริษัทและบริษัทย่อยได้เลื่อนการเปิดโครงการจากกำหนดการเดิมที่กำหนดไว้
ประกอบกับภาวะเศรษฐกิจที่เกิดขึ้นกับธุรกิจโรงแรมในประเทศสหรัฐอาหรับเอมิเรสต์ในระหว่างปี
2552 ใน ทำให้รายได้ดังกล่าวไม่เป็นไปตามที่คาดการณ์ไว้
บริษัทคาดว่าผลกระทบจากภาวะเศรษฐกิจนี้จะมีผลกระทบต่อไปในอีก 1-2 ปี

3.  การด้อยค่าของที่ดิน อาคาร และอุปกรณ์

จากสภาวะการแข่งขันที่สูงประกอบกับการท่องเที่ยวที่ถดถอยลง
โดยเฉพาะที่จังหวัดเชียงใหม่ที่มีจำนวนห้องพักเพิ่มขึ้นสูงในช่วง 2-3 ปี
ในขณะที่จำนวนนักท่องเที่ยวลดลงอย่างต่อเนื่อง บริษัทจึงมีการพิจารณาค่าเผื่อการด้อยค่าของที่ดิน
อาคารและอุปกรณ์ของโรงแรม
โดยให้ผู้ประเมินอิสระประเมินมูลค่าตามวิธีกระแสเงินสดส่วนลดของโรงแรมภายใต้บริษัทและบริษัทย่อยทั้งหมด
หากมูลค่าของที่ดิน อาคารและอุปกรณ์ของโรงแรม
มีมูลค่าน้อยกว่ามูลค่าประเมินตามวิธีกระแสเงินสดส่วนลด
บริษัทต้องรับรู้การด้อยค่าของทรัพย์สินดังกล่าวเป็นค่าใช้จ่าย

ค่าตอบแทนของผู้สอบบัญชี

สำหรับปี 2552 บริษัทชำระค่าตอบแทนของผู้สอบบัญชี ดังต่อไปนี้

1.  ค่าตอบแทนผู้ตรวจสอบบัญชีของบริษัทและบริษัทย่อยในประเทศ คือ บ. ไพร้ซวอเตอร์เฮาส์
    คูเปอร์ส เอบีเอเอส คิดเป็นมูลค่ารวมทั้งสิ้น 3.78 ล้านบาท

2.  ค่าตอบแทนผู้ตรวจสอบบัญชีของบริษัทย่อยในต่างประเทศ คือ Isla Lipana & Co. (a
    member of PricewaterhouseCoopers), Makati City, Philippines
    คิดเป็นมูลค่ารวมทั้งสิ้น 0.67 ล้านเปโซ

3.  ค่าตอบแทนของงานบริการอื่น คือ ค่าที่ปรึกษาเรื่องการรวมศูนย์ระบบบัญชีและจัดซื้อ โดย บ.
    ไพร้ซวอเตอร์เฮาส์คูเปอร์ส เอฟเอเอส จำนวน 1.50 ล้านบาท

12. ข้อมูลอื่นที่เกี่ยวข้อง

บริษัทไม่มีข้อมูลอื่นที่เกี่ยวข้องที่จะมีผลกระทบต่อการตัดสินใจของผู้ลงทุน